Ny overføringshænger til Kildebrønde - Transporttidende
Ny overføringshænger til Kildebrønde
2263 gange
For nylig rullede Kildebrønde Transport ud over kantstenen med firmaets nye treakslede overføringshænger fra Lastas i Hedensted.
Den nye Kel-Berg påhængsvogn er monteret med pneumatisk og knækbar træktriangel. Den er også udstyret med BPW-aksler med tromlebremser, hængt op i original BPW-luftaffjedring.
Påhængsvognens tilladte totalvægt er 24 tons, og Lastas har opbygget påhængsvognen med langvanger, der er opsvejsede til I-profiler/kasseprofiler i finkornsstål 690 med kraftige tiprør og tiprørsforstærkninger.
Chassiset er monteret med vridningsstabiliserende forstærkningsplader i bag og ved tipstemplet. Ca. 2/3 af påhængsvognens længde er fremstillet som en trevejs tippeladsramme, som er tipbar til 49 grader.
Påhængsvognen er fremstillet til transport af containere med indvendige og udvendige ruller i henholdsvis 16 cm. og 22 cm. I bagenden kan der justeres i længder af 6,5 meter til 7 meter, og der er monteret 4 fire pneumatiske låse på tiprammen. De er låsbare på den udvendige side af containerrammen.
Den nye overføringshænger er leveret af Jacob Jørgensen, Lastas.
Antal brugere online: 413